armvectores/hy_wikipedia_2023 huggingface dataset:
Բորդոյի կաթնավաճառուհին

«Բորդոյի կաթնավաճառուհին» (իսլ.՝  La lechera de Burdeos)՝ իսպանացի նկարիչ Ֆրանցիսկո Գոյայի նկարը, որը նկարել է Ֆրանսիայում իր կյանքի վերջին տարիներին։
Թեպետ «Բորդոյի կաթնավաճառուհին» լայնորեն ճանաչված է նկարչական քննադատների և հասարակության կողմից, մշակույթի որոշ պատմաբանների մոտ կասկած կա Գոյայի հեղինակության մասին։
Եթե նկարը այնուամենայնիվ պատկանում է Գոյայի վրձնին, ապա հավանաբար նրա վրա պատկերված է Ռոզարիոն, Լեոկադիա Վայսի (Leocadia Weiss) աղջիկը։ Լեոկադիան նկարչի հեռավոր բարեկամուհին էր և նրա սպասուհին Բորդոյում, որտեղ նա գնաց` փախչելով Իսպանիայի նոր կառավարչի հեապնդումից։ Գուցե այս նկարը հանդիսանում է ավանակի վրա նստած կաթնավաճառուհու դիմանկարը, որը հայտնվեց կոմպոզիցիայից դուրս։ Այդ ժամանակ կտավը պատկանում էր բազմաթիվ աշխատանքների շարքերի, որոնցում Գոյան պատկերել էր փողոցային առևտրականներին։
Այս նկարում Գոյայի կողմից օգտագործված քսուքների տեխնիկան հիշեցնում է դիվիզիոնիզմի հմտությունը, իսկ բնական լույսով ուշադիր աշխատանքը, որը փաթաթում էր կաթնավաճառուհու պատկերը, պատմաբանների կողմից դիտվում էր որպես իմպրեսիոնիզմի կանխագուշակում։
Նկարչի մահից հետո նկարը փոխանցվեց իր կրտսեր որդուն՝ Խավիյերին, ով ֆինանսական դժվարությունների պատճառով ստիպված էր վաճառել այն հեռավոր բարեկամ Խուան Բաուտիստ դե Մուգիրոյին (Juan Bautista de Muguiro)։ Խուան Բաուտիստի հետնորդները 1946 թվականին փոխանցեցին նկարը Պրադո, ուր էլ այն գտնվում է մինչև օրս։ Գույքային համար P2899:


== Ծանոթագրություններ ==


== Գրականություն ==
Connell, Evan S. Francisco Goya: A Life. — New York: Counterpoint, 2004. — ISBN 1-5824-3307-0
Hagen, Rose-Marie & Hagen, Rainer Francisco Goya, 1746-1828. — Taschen, 2003. — ISBN 3-8228-1823-2
Hughes R. Goya. — New York: Alfred A. Knopf, 2004. — ISBN 0-3945-8028-1
Путеводитель по Прадо. — С. 192. — ISBN 978-84-8480-188-7
Carrassat P. F. R. Maestros de la pintura. — Spes Editorial, 2005. — ISBN 84-8332-597-7


== Արտաքին հղումներ ==
«Բորդոյի կաթնավաճառուհին» Պրադո թանգարանի պահեստի տվյալներում(исп.)
Մեդեզանո

Մեդեզանո (իտալերեն՝ Medesano), քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում։
Բնակչությունը՝ 9637 մարդ։ Բնակչության միջին խտությունը՝ 104 մարդ/կմ²։ Զբաղեցնում է 88 կմ² տարածք։ Փոստային ինդեքս՝ 43014։ Հեռախոսային կոդը՝ 0525։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Աբլաշաբ

Աբլաշաբ, անհայտ ծագումով հայկական արական անձնանուն։ Թվում է թե կազմված է Աբլ-Աբասի ոճով, սակայն առանձին Աշաբ անուն չկա։


== Հայտնի անվանակիրներ ==
Աբլաշաբ Սյունեցի (943)․


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1942, Հատոր 1, Ցուցակ 1, Էջ 19․
«Ստեփաննոսի Սիւնեաց եպիսկոպոսի Պատմութիւն տանն Սիսական», Մկրտիչ Էմին, Մոսկվա, 1861, Գլուխ ծ, Էջ 196.
Մուհու

Անվան այլ կիրառումների համար տե՛ս՝ Մուհու (այլ կիրառումներ)
Մուհու (էստ․՝ Muhu, նաև Muhumaa), կղզի Բալթիկ ծովում։ Էստոնիայի՝ մեծությամբ երրորդ կղզին է Սաարեմաայից ու Հիյումաայից հետո։ Կղզու ընդհանուր մակերեսը 204 քառ. կմ է։
Մուհու կղզին հարևան ավելի փոքր չորս կղզիների՝ Կեսելեյդի, Վիրելեյդի, Վոյլեյդի ու Սուրլեյդի հետ կազմում է Մուհու ծխական համայնքը՝ գյուղական ինքնավարությունը, որ մտնում է Սաարե կոմսության (էստ․՝ Saare maakond) կազմի մեջ։ Կղզին մայրցամաքից բաժանված է Սուուր նեղուցով (Moonsund), որը ձմռանը սառչում է։ Սառույցի վրա ընկած ճանապարհով էլ Մուհու կղզու բնակիչները ձմռանը հաղորդակցվում են մայրցամաքի հետ։
Կղզու բնակչությունը 1822 մարդ (2004)։ Բնակչությունը հիմնականում զբաղվում է ձկնորսությամբ ու ձկան վերամշակմամբ, երկրագործությամբ ու տավարաբուծությամբ։


== Պատմություն ==
Մուհու կղզու՝ ծովի մակերևույթից բարձրանալու գործընթացն սկսվել է 8000 տարի առաջ և շարունակվում է մինչև օրս։ Առաջին բնակիչները կղզի են տեղափոխվել մ.թ. 2500 տարի առաջ։
1227 թ. Սուսերակիրների Լիվոնյան եղբայրության անդամները ներխուժել են Մուհու, ռազմական գործողությունները շարունակվել են 7 օր։ Մուհուի գրավումը Լիվոնյան խաչակրաց արշավանքի վերջին կռիվն է, որից հետո Էստոնիան մի քանի դար մնաց օտարների լծի տակ։
1629-1721 թվականներին կղզին մտել է Շվեդական Լիվոնիայի կազմի մեջ։ 1721 թվականին՝ Հյուսիսային պատերազմի ավարտին, Մուհու կղզին Լիվոնիայի մյուս տարածքների հետ միասին անցել է Ռուսական կայսրությանը։ 19-րդ դարի կեսերին Մուհուի բնակչության 70 տոկոսը դարձավ ուղղափառ, ինչը կղզու առանձնահատկություններից է։
Ռուսաստանի ժամանակավոր կառավարութան՝ 1917 թվականի մարտի 30-ի որոշման համաձայն ձևավորվել է Էսլյանդական ինքնավար նահանգը, որի կազմի մեջ էր մտնում նաև Մուհու կղզին։ 1918 թվականի փետրվարի 24-ին Էստոնիան հռչակվեց անկախ հանրապետություն։


== Պատկերասրահ ==

		
		
		
		


== Ծանոթագրություններ ==
Օսկար Պիզարո

Օսկար Պիզարո (իսպ.՝ Oscar Pizarro, ), չիլիացի աստղագետ, աշխատել է Լա Սիլայի աստղադիտարանում։
Փոքր մոլորակների կենտրոնի տվյալներով Պիզարոն հայտնաբերել է (2567) Էլբա աստերոիդը, 1979 թվականի մայիսի 19-ին, եղբոր, Գուիդո Պիզարոյի հետ համատեղ։
Եղբայրներ Օսկար և Գուիդո Պիզարոների պատվին է անվանվել (4609) Պիզարո աստերոիդը։


== Ծանոթագրություններ ==


== Արտաքին հղումներ ==
Չինարեն Վիքիպեդիա

Չինարեն Վիքիպեդիա (չինարեն՝ 中文维基百科), Վիքիպեդիա բազմալեզու և ազատ հանրագիտարանի չինարեն տարբերակն է։
Ինչպես և բոլոր Վիքիմեդիա-նախագծերը, Չինարեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։


== Արտաքին հղումներ ==
Չինարեն Վիքիպեդիա(չին.)
Ալասան Ուատտարա

Ալասան Դրաման Ուատտարա, (ֆր.՝ Alassane Dramane Ouattara, հունվարի 1, 1942(1942-01-01), Dimbokro, N'Zi Region, Lacs District, Կոտ դ'Իվուար), Կոտ դ'Իվուարի պետական գործիչ, Կոտ դ'Իվուարի նախկին վարչապետ և ներկայիս նախագահ։ Իր պաշտոնը ստանձնել է 2011 թվականի ապրիլի 11-ին։
Ըստ նախնական տվյալների, նա 2011 թվականին հաղթել է ընտրությունների երկրորդ փուլը, բայց այս լուրը հանգեցրել է զանգվածային անկարգություններ և երկրի սահմանների փակման։
2011 թվականին փետրվարի 17-ին իր երկիրը դարձրել է ԷԿՈՎԱՍ-ի անդամ երկիր (Արևմտյան Եվրոպայի տնտեսական համագործակցություն)։


== Կենսագրություն ==
Ալասան Ուատտարան ծնվել է Կոտ դ'Իվուարի հյուսիսային շրջանում, որը այդ շրջանում գտնվում էր Ֆրանսիայի տիրապետության ներքո։ Ավարտել է Փենսիլվանիայի (ԱՄՆ) և Դրեկսելիայի համալսարանները։


== Ծանոթագրություններ ==


== Արտաքին հղումներ ==
Биография на официальном сайте МВФ (անգլ.)
Досье ИТАР-ТАСС
Վերխնյայա Սիրովատկա

Վերխնյայա Սիրովատկա (ուկրաիներեն՝ Верхня Сироватка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Վերխնյայա Սիրովատկա գյուղում բնակվում էր 3 814 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրեյդյանկա (այլ կիրառումներ)

Կրեյդյանկա, կարող է վերաբերել՝

Կրեյդյանկա - գյուղ, Ուկրաինայի Խարկովի մարզի Բալակլեյայի շրջանում
Կրեյդյանկա - գյուղ, Ուկրաինայի Խարկովի մարզի Շևչենկոյի շրջանում
Կրեյդյանկա - գյուղ, Ուկրաինայի Խարկովի մարզի Վելիկոբուրլուկիի շրջանում
Աբուռ

Աբուռ, գյուղ Արևելյան Հայաստանում, Կարսի մարզի Արդահանի գավառում, Կուր գետի ակունքների շրջանում։
XX դարի սկզբերին արդեն հայաբնակ չէր։ Ուներ 18 տուն քուրդ և վրացի բնակիչ։ Բնակչությունը զբաղվում էր անասնապահությամբ և երկրագործությամբ։ Գյուղն ուներ անշուք եկեղեցի։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Կիյան (կանտոն)

Կիյան (ֆր.՝ Quillan), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Լիմու օկրուգի մեջ։ Համաձայն 1999 թվականի մարդահամարի կանտոնի բնակչությունը 8482 մարդ էր։Կանտոնի համարը 1126 է։ Կանտոնում կա 18 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կվակ Դոնգ Յոն

Կվակ Դոնգ Յոն (հանգըլ.곽동연, մարտի 19, 1997(1997-03-19), Դեջոն, Հարավային Կորեա), հարավկորեացի դերասան և երաժիշտ։ 2012 թվականին նա  կատարել է իր դեբյուտը «Իմ ամուսինը ընտանիք է ունեցել» հեռուստասերիալում, որի համար արժանացել է «Լավագույն երիտասարդ դերասան» մրցանակին Korean Drama Awerds-ում։ Այնուհետև նա նկարահանվեց «Դեռահասության տարիք»(2013), «Ժամանակակից ֆերմեր» (2014) և 2016 թվականին ճանաչում բերեց «Սերը լուսնի լույսում» պատմական դրաման։
Կվակը հանդիսանում է Kokoma Band խմբի անդամ և կիթառահար, որը ղեկավարվում է FNC Entertainment-ի կողմից։


== Վաղաժամ կյանք և կրթություն ==
Կվակը ծնվել է 1997 թվականի մարտի 19-ին, Հարավային Կորեայի Դեջոն քաղաքում, երկու եղբայրներից ամենաերիտասարդն է։
Նա 2010 թվականին երաժշտություն է սովորել FNC Academy-ում։ 2013 թվականի փետրվարին ավարտել է «Munrae Junior» ավագ դպրոցը և Սեուլի «Կատարողական արվեստի» դպրոցը ։


== Կարիերա ==


=== 2012-2015:Սկիզբ ===
2012 թվականին Կվակը իր դեբյուտը կատարեց KBS-ի «Իմ ամուսինը ընտանիք է ունեցել» հեռուստատեսային շարքում։ Դրաման հասավ հանդիսատեսի ուշադրության գագաթնակետին` 49,6% , որի համար նա արժանացավ  «Լավագույն երիտասարդ դերասան» մրցանակին Korean Drama Awerds-ում ։
2013 թվականին նա դարձավ երիտասարդ արքայազն Դոնգ Փյունգ «Ջանգ Օկ Ջուն, ապրել սիրով» SBS-ի պատմական դրամայում ։ Այնուհետև նա նկարահանվեց KBS Drama Special «Դեռահասության տարիք» դրամայում ։ Նույն տարում Կվակը հանդես եկավ KBS-ի «Ոգեշնչող սերունդ» դրամայում, խաղալով Կիմ Հյուն Ջունգի պատանի կերպարը ։
2014 թվականի մարտին նա զբաղեցրեց առաջատար դերը  KBS-ի  «Միջնակարգ դպրոցի աղջիկը» հատուկ դրամայում ։ Այնուհետև Կվակը նկարահանվեց SBS-ի «Ժամանակակից ֆերմեր» դրամայում, խաղալով ռոք խմբի թմբկահար, ով ավելի ուշ տեղափոխվեց գյուղ, որպես ֆերմեր  :
2015 թվականին Կվակը նկարահանվեց Sistar գյոր բենդի անդամ Բոռայի հետ «Շողոքորթը» վեբ դրամայում ։


=== 2016-ից առ այսօր ===
2016 թվականին նա ավելի լայն ճանաչում գտավ, երբ հանդես եկավ KBS2-ի «Սերը լուսնի լույսում» դրամայում, որը հիմնված էր «Ամպերով նկարված լուսնի լույսը» վեպի հիման վրա։ 2017 թվականին նա նկարահանվեց KBS-ի «Վերամիավորված աշխարհներ» ֆանտաստիկա, ռոմանտիկա դրամայում  :
2018 թվականին Կվակը կնկարահանվի KBS-ի «Ռադիո ռոմանտիկա» ռոմանտիկական դրամայում ։


== Ֆիլմագրաֆիա ==


=== Ֆիլմ ===


=== Հեռուստասերիալներ ===


=== Վեբ դրամա ===


=== Տեսահոլովակներ ===


=== Մրցանակներ և անվանակոչումներ ===


== Ծանոթագրություններ ==


== Արտաքին հղումներ ==
Kwak Dong-yeon at FNC Entertainment (կոր.)
Ալեքսիյանովկա

Ալեքսիյանովկա (ռուս.՝ Алексияновка), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլկովցի (գյուղ, Շեպետովի շրջան)

Անվան այլ կիրառումների համար տե՛ս՝ ՎոլկովցիՎոլկովցի (ուկրաիներեն՝ Вовківці), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Վոլկովցի գյուղում բնակվում էր 329 մարդ։ Բնակավայրը զբաղեցնում է 87 կմ² տարածք։ Բնակչության խտությունը կազմում էր 3781,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Աստվածածին եկեղեցի (Արթիկ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի կամ փոքր Մարինե եկեղեցի (Արթիկ), Հայ առաքելական եկեղեցի որը գտնվում է Շիրակի մարզի Արթիկ քաղաքի Սուրբ Գևորգ եկեղեցուց դեպի արևելք, կառուցվել է 4-6-րդ դարերում։ Այս եկեղեցու հստակ կառուցման տարեթիվը հայտնի չէ, բայց ուսումնասիրելով եկեղեցու հատակագծային առանձնահատկությունները՝ կարելի այն վերագրել 4-ից 6-րդ դարերի կառույցի։


== Ճարտարապետություն ==
Եկեղեցին եռանավ բազիլիկ և գմբեթավոր խաչաձև կառույց է, եկեղեցում պահպանվել է բազիլիկին բնորոշ արտաքին սրահների մնացորդներ, եռակենտրոն կամարներ ու թաղեր։ Սուրբ Աստվածածին եկեղեցու լուսամուտների չափերը և բացվածքները նման են այդ դարաշրջանի հուշարձաննեերին։ Եկեղեցու յուրահատուկ հատակագծային հորինվածքը, որը ներքուստ և արտաքուստ խաչաձև է, աչքի է ընկնում իր տարբեր խորության խաչթևերով։  Արևելյան հատվածի խորանավերը խաչթև են և կարճ, իսկ արևմտյանը՝ զգալի խորություն ունի։ Իսկ հարավային և հյուսիսային խաչթևերը միանման են և՛ խորությամբ, և՛ ձևով։
Դրանց արևելյան պատերում կան մեկական խորաձև, կիսաբոլորակ որմնախորշեր, արևելյան խաչթևը գմբեթարդային են, իսկ մյուսները՝ թաղային ծածկերով են, արևմտյան թևը երկար է, շրջապատված է եղել 4-5-րդ դարերին բնորոշ սյունասրահով։ Եկեղեցու մուտքերը արևմտյան և հյուսիսային կողմերում են։ Եկեղեցին քառախորան է, որոնցից հյուսիսաին խորանը դրված է կողմնային խոյակների վրա և ունի պայտաձև տեսք, իսկ մյուս երեքը ունեն կիսաշրջանի տեսք։


== Տես նաև ==
Արթիկի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Էմո ռեփ

Էմո ռեփ (անգլ.՝ Emo  rap), հիփ հոփի և էմո երաժշտության ենթաժանր, որը բնութագրվում է որպես հիփ հոփի համադրությունն այնպիսի ժանրերի տարրերի հետ, ինչպիսին է ռոքը, ինդի ռոքը, փոփ փանկը և նու մետալը, սովորաբար հանդիպում են էմո երաժշտությունում։ Այս տերմինը երբեմն փոխկապակցվում է քլաուդ ռեփի հետ։ Հանդիսանում է էմոյի վերածննդի շարժման մի մասը։


== Պատմություն ==
Ժանրը սկսել է զարգանալ այնպիսի հիփ հոփ արտիստների հայտնվելուց հետո, ինչպիսիք են Լիլ Փիփը, Լիլ Ուզի Վերտը և Յունգ Լինը։ Համացանցում այս ոճը սկսեցին «տխուր ռեփ» անվանել։
Առաջին արտիստներից մեկը, որը սկսեց օգտագործել էմո ռեփ տերմինը՝ իր ստեղծագործությունը նկարագրելու համար, գերմանացի ռեփեր Կասպերն էր, որն իր երաժշտության մեջ էր համադրում հիփ հոփը հարդկորի, փանկ ռոքի և էմոյի հետ։
2012 թվականին Էլմո Քենեդի Օ’Կոնորը, այդ ժամանակ հայտնի որպես Th@ Kid, փոխում է իր բեմական անունը Bones-ով և սկսում է համացանցում հայտնիություն ձեռք բերել, անցնելով քլաուդ ռեփի և համադրելով տարբեր երաժշտական ժանրեր, այդ թվում էմոն, մետալը և ինդի ռոքը։ Bones-ի ազդեցությունը հիփ հոփի վրա հանգեցրեց նրան, որ նրան անվանեցին «underground rap-king»։ 2014 և 2015 թվականներին հայտնիություն ձեռք բերեցին նմանատիպ հնչողությամբ արտիստներ՝ Լիլ Փիփ, Ghostemane և Lil Tracy։
Սովորաբար, այս ուղությամբ ստեղծագործող արտիստներն իրենց երաժշտությունն էին տեղադրում SoundCloud-ում և մեծ ազդեցություն են ունեցել քլաուդ ռեփ շարժման վրա։ 2017 թվականին Լիլ Ուզի Վերտի «XO Tour Llif3» երգը հիթ է դառնում։ Որպես էմո ռեփ նկարագրվող երգ, որի տեքստը հղում է ինքնասպանության և մանիակային համախտանիշին, հասել է ամերիկյան Billboard Hot 100 չարթի 7-րդ հորիզոնական։ 2017 թվականի օգոստոսին XXXTentacion-ը թողարկում է իր դեբյուտային՝ «17» ստուդիական ալբոմը և «Jocelyn Flores» սինգլը, որում նույնպես խոսվում է ինքնասպանության մասին, հետո Լիլ Ուզի Վերտը թողարկում է իր դեբյուտային՝ «Luv Is Rage 2» ստուդիական ալբոմը։ Նույն թվականին Լիլ Փիփը թողարկում է իր դեբյուտային՝ «Come Over When You’re Sober, Pt. 1» ստուդիական ալբոմը, որը նույնպես մեծ ազդեցություն է ունեցել էմո ռեփի զարգացման վրա։


== Կատարողներ ==
Էմո ռեփին են վերագրվում՝


== Ծանոթագրություններ ==
ZTE

ZTE (չին.` 中兴通讯), ZTE CORPORATION), չինական ընկերություն, որն արտադրում է հեռահաղորդակցման սարքավորումներ և բջջային հեռախոսներ Չինաստանում։ Հիմնադրվել է 1985 թվականին։ Շտաբ-գրասենյակը գտնվում է Շենժեն քաղաքում։


== Ծանոթագրություններ ==
Նախիջևանի երաժշտական քոլեջ

Նախիջևանի երաժշտական քոլեջ (ադրբ.՝ Naxçıvan Musiqi Kolleci), երաժշտական ուղղվածության կրթական հաստատություն Ադրբեջանի Հանրապետության կազմում գտնվող Նախիջևանի Ինքնավար Հանրապետության մայրաքաղաք Նախիջևանում։


== Պատմություն ==
Նախիջևանի երաժշտական քոլեջը հիմնադրվել է 1975 թվականին Խորհրդային Ադրբեջանի մայրաքաղաք Նախիջևանում որպես միջին մասնագիտական երաժշտական հաստատություն։ 1992 թվականից ուսումնարանը Երաժշտական տեխնիկում անվանումով։ 2005 թվականի սեպտեմբերի 9-ից կրթական հաստատությունը գործում է որպես Նախիջևանի երաժշտական քոլեջ։
Հիմնադրման օրվանից մինչև հիմա երաժշտական քոլեջը պատրաստել է շուրջ 3000 մասնագետների։
2015 թվականին Նախիջևանի Ինքնավար Հանրապետության Գերագույն մեջլիսի նախագահի կարգադրությամբ նշվել է Նախիջևանի երաջշտական քոլեջի 40-ամյակը։


== Կրթական ուղղվածություն ==
Երաժշտական քոլեջում դասավանդվումեն ֆորտեպիանո, նվագախմբի ղեկավար, ժողովրդական երաժշտական գործիքներ, երաժշտության տեսություն, երգչախմբի դիրիժոր, երգեցողություն, վոկալ արվեստ, երաժշտության ուսուցիչ, գրադարանային-տեղեկատվական ապահովում, խորեոգրաֆիական արվեստ, աշուղական արվեստ մասնագիտություններ։
Ներկայում քոլեջում սովորում են շուրջ 560 ուսանող և աշխատում 165 ուսուցիչ։


== Ծանոթագրություններ ==
Իոսիֆ Բրոդսկու հուշարձան (Մոսկվա)

Իոսիֆ Բրոդսկու հուշարձան (ռուս.՝ Памятник Иосифу Бродскому), բանաստեղծ, էսսեիստ, դրամատուրգ, թարգմանիչ Իոսիֆ Բրոդսկուն նվիրված հուշարձան Մոսկվայում։ Տեղադրվել է 2011 թվականին Մոսկվայի Նովինսկի բուլվարում, Ռուսաստանում ԱՄՆ դեսպանատան շենքից ոչ հեռու։ Հուշարձանի քանդակագործն է  Գեորգի Ֆրանգուլյանը, ճարտարապետը՝ Սերգեյ Սկուրատովը։


== Պատմություն ==
Քանդակագործ Գեորգի Ֆրանգուլյանը Իոսիֆ Բրոդսկու հուշարձանի վրա աշխատել է մի քանի տարի։ 2008 թվականին հուշարձանը ձուլվել է բրոնզից, իսկ 2009 թվականին որոշվել է այն տեղադրել Մոսկվայի Նովինսկի բուլվարում։ Որոշ ժամանակ է պահանջվել հուշարձանի համար տարածք հարթելու համար, քանի որ այդ տարածքում դրամի փոխանակման կետ էր։ Քանդակագործ Գեորգի Ֆրանգուլյանը հուշարձանը տեղադրել է սեփական միջոցներով։ 

2011 թվականի մայիսի 31-ին տեղի է ունեցել հուշարձանի հանդիսավոր բացումը։ Արարողությանը ներկա են գտնվել պետական և հասարակական գործիչներ, հայտնի նկարիչներ և գրողներ։


== Նկարագրություն ==
Իոսիֆ Բրոդսկու հուշարձանը ԱՄՆ դեսպանատան մոտ պատահական չի տեղադրվել։ Իոսիֆ Բրոդսկին հալածվել է ԽՍՀՄ-ում և ստիպված է եղել արտագաղթել Միացյալ Նահանգներին։ Հուշարձանն իրենից ներկայացնում է գրանիտե պատվանդանի վրա տեղադրված բազմաֆիգուր կոմպոզիցիա։ 13 անդեմ, սխեմատիկ պատկերված բրոնզե ֆիգուրները միավորված են երկու խմբերով, որոնք խորհրդանշում են նախանձ մարդկանց և ընկերներին։ Նրանցից առաջ Բրոդսկու կերպարն է։ Նա թեքված է դեպի ամերիկյան դեսպանատուն։ Բանաստեղծի գլուխը ետ թեքված է, ձեռքերը տաբատի գրպաններում են, հագնին արտասահմանյան կոստյում է և սրաքիթ իտալական կոշիկներ։


== Ծանոթագրություններ ==
Վետերաու

Վետերաու (գերմ.՝ Wetteraukreis), շրջան է Գերմանիայում։ Շրջանի կենտրոնն է Ֆրիդբերգ քաղաքը։ Զբաղեցնում է 1101,71 կմ2։ Բնակչությունը 298 160 մարդ է։ Բնակչության խտությունը 271 մարդ/կմ2։
Շրջանի պաշտոնական կոդը 06 4 40 է։ Շրջանում 25 համայնք կա։


== Ծանոթագրություններ ==
1973 (այլ կիրառումներ)

1973, կարող է վերաբերել.

1973 - ոչ նահանջ տարի, ըստ Գրիգորյան օրացույցի սկսում է երկուշաբթի։ Սա մեր թվարկության 1973 թվականն է, XX դարի 73-րդ տարին։
1973 - բրիտանացի երաժիշտ Ջեյմս Բլանտի երկրորդ ստուդիական ալբոմի՝ Lost Souls (2007)-ի սինգլ։ Երգը առաջին անգամ հանրությանն է ներկայացվել ռադիոյի եթերով 2007 թվականի հուլիսի 23-ին։ Սկսած 2007 թվականի օգոստոսի 7-ից երգը հասանելի դարձավ բոլորին։ Իսկ 2007 թվականի սեպտեմբերի 3-ին սինգլը UK Singles չարթում զբաղեցրեց առաջին հորիզոնականը։
Լյուբիմովսկի

Լյուբիմովսկի (ռուս.՝ Люби́мовский), խուտոր Ռուսաստանի, Վոլգոգրադի մարզի Ֆրոլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (105501-105600)

Աստերոիդների ցանկ (105401-105500)  • Աստերոիդների ցանկ  • Աստերոիդների ցանկ (105601-105700)
 Աստերոիդների ցանկ (105401-105500)  • Աստերոիդների ցանկ  • Աստերոիդների ցանկ (105601-105700)
Լևադկի

Լևադկի (ուկրաիներեն՝ Левадки, Ղրիմի թաթարերեն՝ Livadki), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։
2001 թվականի տվյալներով Լևադկի գյուղում բնակվում էր 807 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թարգմանչաց ավետարան

«Թարգմանչաց Ավետարան», 1232 թ. նկարազարդ մագաղաթե ձեռագիր մատյան։ Գրչագրել է Տիրացուն, ծաղկել՝ Գրիգորը։ Ընդօրինակման վայրը նշված չէ (ըստ Ս. Տեր-Ներսեսյանի, ընդօրինակվել է Հյուսիսային Հայաստանի քաղաքներից կամ վանքերից մեկում)։ XIV դարի սկզբին պատկանել է Վերին Խաչենի իշխան Գրիգոր Դոփյանին ու նրա կնոջը՝ Սյունյաց Տարսայիճ իշխանի դուստր Ասփային, որը ձեռագիրը նվիրել է Դադիվանքին։ 1900-ին եղել է Ուտիքի Թարգմանչաց վանքում (այստեղից էլ՝ անվանումը)։
1916 թ/ Գարեգին վրդ. Հովսեփյանը այն բերել է սուրբ Էջմիածին։ Այժմ պահվում է Մատենադարանում (ձեռ. № 2743), չափերը՝ 30x23 սմ, բաղկացած է 374 թերթից։ Գրիգոր Բ Դոփյանի պատվիրած ոսկե կազմը չի պահպանվել, այժմ կաշեկազմ է։
Ձեռագրի գեղանկարչական զարդարանքը բաղկացած է 10 խորանից, Մատթեոս և Հովհաննես ավետարանիչների դիմանկարներից, 4 անվանաթերթից, 7 ամբողջական էջերի վրա պատկերված տերուն. մանրանկարներից («Ավետում», «Ծնունդ», «Մկրտություն», «Խորհրդավոր ընթրիք», «Հրեշտակի հայտնությունը Յուղաբեր կանանց», «Դժոխք իջնելը», «Աստվածածնի վերափոխումը»), որոնք դասավորված են ձեռագրի համապատասխան հատվածի կողքին, 15 լուսանցազարդ մանրանկարներից («Քրիստոսի բժշկումները», «Քրիստոսի զրույցը սամարացի կնոջ հետ», «Փորձություն անապատում», «Պետրոսի զղջումը» ևն), ինչպես նաև բազմաթիվ լուսանցազարդերից ու զարդագրերից։ «Թարգմանչաց Ավետարան»-ի բնորոշ առանձնահատկությունը կերպարների զուսպ շարժուձևերով հանդերձ լարված դրամատիզմն է՝ արտահայտված զուտ գեղ. միջոցներով, հորինվածքով (որը միշտ կառուցված է կա՛մ հորիզոնական և ուղղաձիգ գծերի, կա՛մ անկյունագծերի առանցքների խաչավորմամբ), ձևերի անհանգիստ բնույթով (հագուստի ծալքերում, ճարտարապետական կառուցվածքներում և, հատկապես՝ բնանկարի տարրերում, որտեղ ժայռաբեկորները ուժեղ ճնշումից կարծես զարնվում են միմյանց) և կոլորիտով, որն ստեղծվում է թանձր կապույտի և մուգ կարմիր գուներանգների համադրությամբ՝ ներառվելով թավշամանուշակագույն ընդհանուր գունաշարում (որի հետ լավ ներդաշնակվում է կանաչ ներկի ու ոսկու փոշու խառնուրդից գոյացած թույլ առկայծող ոսկու արտասովոր նրբերանգը), ինչպես նաև գործող կերպարների դեմքերով, որոնց յուրահատուկ արտահայտչականություն և հուզական մեծ ուժ է հաղորդում աչքերի ցայտուն երանգավորումը։ Գունագեղության կատարելությամբ և կերպարների արտահայտչականությամբ «Թարգմանչաց Ավետարան» հայկական մանրանկարչության ամենանշանավոր ձեռագրերից է։
Լիտովկա (այլ կիրառումներ)

Լիտովկա, կարող է վերաբերել՝

Լիտովկա - գետ Ռուսաստանում, Դվինիցայի վտակը
Լիտովկա - գետ Ռուսաստանում, Լուպտյուգի վտակը
Լիտովկա - գյուղ Ուկրաինայի Սումիի մարզի Ախտիրկայի շրջանում
Տուգոյակովկա

Տուգոյակովկա  (ռուս.՝ Тугояковка), գետ Ռուսաստանում, հոսում է Կեմերովոյի և Տոմսկի մարզերում։ Գետի երկարությունը 52 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ադոլֆ Մինկին

Ադոլֆ Մինկին (ռուս.՝ Минкин, Адольф Иосифович, նոյեմբերի 2, 1898(1898-11-02), Պետրոզավոդսկ, Ռուսական կայսրություն - հունվարի 31, 1967(1967-01-31), Լենինգրադ, ՌԽՖՍՀ, ԽՍՀՄ), թատրոնի, վավերագրական ֆիլմերի, գեղարվեստական կինոնկարների խորհրդային ռեժիսոր, Կարելիայի Ինքնավար Խորհրդային Սոցիալիստական Հանրապետության արվեստի վաստակավոր գործիչ։


== Կենսագրություն ==
Ադոլֆ Մինկինը ծնվել է 1898 թվականի հոկտեմբերի 7-ին։
Պետրոզավոդսկի թատերական ստուդիան ավարտելուց հետո (1917-1919 թվականներ) աշխատել է թատրոնում որպես ռեժիսոր և ադմինիստրատոր, իսկ 1924 թվականից ի վեր վավերագրական և գեղարվեստական կինոնկարների ռեժիսոր է եղել երկրի տարբեր կինոստուդիայում։
Նկարահանել է 137 կինոնկար, մի շարք վավերագրական ֆիլմեր, այդ թվում` «Մեզ մոտ` Ստալինգրադում», «80-րդ զուգահեռականից այն կողմ», «Երբ լույսերը միանում են» և վեց գեղարվեստական կինոնկար։
Մահացել է 1967 թվականի հունվարի 31-ին։ Նա թաղված է Լենինգրադի հրեական գերեզմանատանը։


== Ֆիլմագրություն ==


===== Բեմադրող ռեժիսոր =====
1932 թվական` Գիշերվա հաղթողները (1931 թվականի «Մալիգինի» արշավի մասին) (Իգոր Սորոխտինի հետ միասին)
1935 թվական` Լուսնային քարը (Իգոր Սորոխտինի հետ միասին)
1938 թվական` Պրոֆեսոր Մամլոկը (Հերբերտ Ռապապորտի հետ միասին)
1939 թվական` Հյուրը (Հերբերտ Ռապապորտի հետ միասին)
1941 թվական` 1941 թվականի կինոհամերգ (կարճամետրաժ) (Իսահակ Մենակերի, Հերբերտ Ռապապորտի, Սեմյոն Տիմոշենկոյի, Միխայիլ Ցեխանովսկու, Միխայիլ Շապիրոյի հետ միասին)
1943 թվական` Դոմբրի հնչյունների տակ (կինոնկար-համերգ) (Սեմյոն Տիմոշենկոյի հետ միասին)
1944 թվական` Ռազմածովային գումարտակը (Ալեքսանդր Ֆայնցիմերի հետ միասին)


===== Սցենարի հեղինակ =====
1938 թվական` Պրոֆեսոր Մամլոկը (Բեմադրող ռեժիսորներ` Ադոլֆ Մինկին, Հերբերտ Ռապապորտ)
1941 թվական` 1941 թվականի կինոհամերգ (կարճամետրաժ) (Բեմադրող ռեժիսորներ` Իսահակ Մենակեր, Ադոլֆ Մինկին, Հերբերտ Ռապապորտ, Սեմյոն Տիմոշենկո, Միխայիլ Ցեխանովսկի, Միխայիլ Շապիրո)


== Կոչումներ և մրցանակներ ==
Կարելիայի ԻԽՍՀ արվեստի վաստակավոր գործիչ


== Ծանոթագրություններ ==


== Արտաքին հղումներ ==
««Минкин Адольф Иосифович»»։ Имена։ Энциклопедия отечественного кино։ Վերցված է 2013-12-19 (չաշխատող հղում)
««Минкин Адольф Иосифович»»։ Статья։ Онлайн энциклопедия Кирилла и Мефодия։ Վերցված է 2013-11-19 
МИНКИН Адольф // Энциклопедия кино. — 2010.
««Минкин Адольф Иосифович»»։ Мы помним։ Гильдия кинорежиссёров России։ Արխիվացված է օրիգինալից 2013-12-19-ին։ Վերցված է 2013-12-19
Մոոստե

Անվան այլ կիրառումների համար տե՛ս՝ Մոոստե (այլ կիրառումներ)Մոոստե (էստ․՝ Mooste), գյուղական ավան Էստոնիայի Պիլվամաա նահանգի Մոոստե շրջանում։
2011 թվականի տվյալներով գյուղական ավանում բնակվում էր 399 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Գետային դելֆիններ

Գետային դելֆիններ (Platanista gangetica), ջրային կաթնասուն կենդանի։ Գետային դելֆիններից առավել տարածված են Ինիան և Սուսուկը։ Ապրում են մեծ գետերում, Ինիան Ամազոնում (Բրազիլիա), իսկ Սուսուկը՝ Գանգեսում (Հնդկաստան, Բանգլադեշ)։ Սիրում են քաղցրահամ ջրերում և սնվում ձկներով։ Երկարությունը հասնում է 2-3 մ-ի։ Յուրաքանչյուր ծնոտի վրա ունի 52-56 սուր ատամներ, որոնք կարող են միանգամից մանրացնել տասնյակ ձկների։

Սուսուկը շնչելիս յուրօրինակ սվվոց է արձակում, որտեղից էլ առաջացել է նրա անուն։ Սուսուկի մոտ ետ են զարգացել ակնաբյուրեղն ու տեսողության նյարդը, որի արդյունքում նա կորցրել է տեսողությունը։ Իսկ աչքի լորձաթաղանթը հոտառության դեր է կատարում։ Սուսուկիին կարելի է հանդիպել Գանգես, Բրահմապուտրա, Նուգլի գետերում և նրանց վտակներում, բայց երբեք չենք կարող հանդիպել ծովերում։ Բնիկները Սուսուկին սուրբ են համարում, կերակրում են ու պահպանում
Ինիայի դունչը երկար է, նեղ և ծածկված է կոշտ մազմզուկներով։ Ողորկ մեջքը երկնագույն է, իսկ փորի հատվածը կարմրավարդագույն։ Նրա քաշը կազմում է մոտ 130 կգ, ունի մանր և սուր տեսողությամբ օժտված աչքեր։ Ինիային բացի Ամազոնից, կարելի է հանդիպել նաև Օրինսկո, Տոկանտինս գետերում և նրանց վտակներում։ Այս ձկանը ևս բնիկները սուրբ են համարում և պահպանում։ Սուզվելով ջրի խորքերից վեր, դեպի մակերևույթ է քշում ձկներին և այսպես նպաստում է որսի հաջողությանը և օգնում ձկնորսներին։ ԱՄՆ-ում՝ "Նիագարայի ջրվեժ" և "Մերիլենդ" հռչակավոր ակվարիումներում խնամվում են Ինիաներ, որոնց կերակրում են օրական 4,5-8 կգ մանր ձկներով։


== Ծանոթագրություններ ==


== Արտաքին հղումներ ==
Գետային դելֆիններ։ Կետեր և դելֆիններ
Գետայի կենդանիներ
Վեբ կայք
Միջազգային կարմիր գրքում
Գետային դելֆինների կայք
Ռիչարդ Բենջամին

Ռիչարդ Բենջամին (անգլ.՝ Richard Benjamin մայիսի 22, 1938(1938-05-22), Նյու Յորք, Նյու Յորք), ամերիկացի դերասան և կինոռեժիսոր, «Ոսկե գլոբուս» մրցանակի դափնեկիր։


== Կենսագրություն ==
Ռիչարդ Բենջամին ծնվել է Նյու Յորքում` կարի արդյունաբերությունում աշխատող հրեայի ընտանիքում։ Ռիչարդը սովորել է կատարողական արվեստների բարձրագույն դպրոցում և ավարտել է Հյուսիսարևմտյան համալսարանը, որտեղ մասնակցել է բազմաթիվ պիեսների և հաճախել է թատերական դպրոց։
1961 թվականի հոկտեմբերի 26-ին Բենջամինն ամուսնացել է Պոլա Պրենթիսի հետ։ Նրանք ունեն երկու երեխա՝ որդին՝ Ռոսը և դուստրը՝ Պրենթիսը։


== Ֆիլմագրություն ==


=== Դերասան ===


=== Ռեժիսոր ===


== Մրցանակներ և անվանակարգեր ==


== Ծանոթագրություն ==
Անտոնիո դա Նեգրոպոնտե

Անտոնիո դա Նեգրոպոնտե (իտալերեն՝ Antonio da Negroponte, 15-րդ դար, Եվբեա, Եվբեա, Կենտրոնական Հունաստան, Decentralized Administration of Thessaly and Central Greece, Հունաստան - 15-րդ դար, Վենետիկ, Վենետիկի հանրապետություն), XV դարի վենետիկյան նկարիչ։


== Կենսագրություն ==
Ըստ Gemeinsame Normdatei տեղեկությունների՝ նրան, հնարավոր է, անվանում էին Անտոնիուս Խալկիդեուս (Antonios Chalkideus) և նա ծագումով հունացի էր։ Դրա մասին վկայում է նաև իր հունական Խալկիդեվս ազգանունը (այսինքն Եվբեա կղզու մայրաքաղաք Խալկիդայից), այդպես էլ Նեգրոպոնտե ազգանունը (բառացիորեն՝ «սև կամուրջ»)․ այդպես վենետիկցիները անվանել են Խալկիդային։
Նրա ծննդյան և մահվան  ճշրիտ տարեթվերը, ինչպես և ծագումը, հայտնի չեն։ Հայտնի է միայն, որ Անտոնիո դա Նեգրոպոնտեն ապրել և արարել է 15-րդ դարում։ Նկարչության իր վարպետությանը նա հասել է մոտ 1440 թվականին։
Միակ պահպանված «Մադոննան գահի վրա Սուրբ նորածնի հետ ծաղիկների և պտուղների ֆոնին» ստեղծագործության հեղինակ, որն այժմ գտնվում է Վենետիկի Սան-Ֆրանչեսկո-դելլա-Վինյա եկեղեցում։
Նկարը պարունակում է «Frater Antonius de Negropon Pinxit» ստորագրությունը։ «Frater» բառը նշանակում է, որ նրա հեղինակը եղել է վանական, հնարավոր է, հաճախ փոխում էր գտնվելու վայրը։ Նրա՝ Վենետիկում մնալը նույնպես կարող էր կարճ լինել, այստեղից էլ նրա մասին տեղեկությունների բացակայությունը։
Նկարը պատկերում է Աստվածամորը, որը նստած է գահի վրա՝ ծնկներին Սուրբ նորածնով, կողքերին և վերևում պուտտիներով, ֆոնին ծաղիկներից և տերևներից ծաղկեպսակով։ Ճարտարապետական ֆոնը և նկարի մասերը շատ մանրկակրկիտ են նկարված։
Կտավը Քվատրոչենտոյի տիպիկ օրինակ է, ինչը նշանակում է Գոթիկա ժամանակաշրջանի անցումային ավելի ուշ շրջանից Վաղ Վերածնունդ։ Նկարչության ձևն արտացոլում է 1456-1459 թվականների նկարիչ Անդրեա Մանտենյայի կողմից Սան-Ձենո Մաջորե (Վերոնա) եկեղեցու խորանի ստղեծման որոշակի ազդեցությունը և մոտ է  Պադովայից Ֆրանչեսկո Սկվարչոնե դպրոցին։ Նկարչության ոճը հիշեցնում է Բարտոլոմեո Վիվարինիի աշխատանքը։


== Արտաքին հղումներ ==
Կենսագրություն


== Ծանոթագրություններ ==
Յապրիկովսկոգո Պոժարնոգո Դեպո

Յապրիկովսկոգո Պոժարնոգո Դեպո (ռուս.՝ Япрыковского Пожарного Депо, բաշկիրերեն՝ Япрыҡ янғын һүндереү депоһы), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրունի

Պրունի (ֆր.՝ Prugny), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 421 մարդ, բնակչության խտությունը` 48.84 մարդ/կմ²։ Բնակավայրը զբաղեցնում է 8.62 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 12 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 268 աշխատունակ (15-64 տարեկան)  բնակիչ, որոնցից ակտիվ էին 193-ը, իսկ ոչ ակտիվները` 75։ Ակտիվության ցուցանիշը կազմում է 72,0 %։ 193 աշխատունակ մարդկանցից աշխատել է 177 անձ (97 տղամարդ և 80 կին)։ Գործազուրկ են եղել 16 անձ (6 տղամարդ և 10 կին)։ 75 անաշխատունակներից 24-ը եղել են աշակերտներ կամ ուսանողներ, 44-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վարկավայի շրջան

Վարկավայի շրջան (լատիշ․՝ Vārkavas novads), վարչատարածքային միավոր Լատվիայի հարավարևելյան մասում, Լատգալիա պատմական մարզում։ Բաղկացած է 3 վոլոստից և Վեցկավկարկա ավանից, որը և շրջանի վարչական կենտրոնն է։
Շրջանի մակերեսը 288,9 կմ² է։
Շրջանը կազմավորվել է 2009 թվականի հուլիսի 1֊ին։


== Բնակչություն ==


=== Ազգային կազմ ===
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==


== Արտաքին հղումներ ==
Վարկավայի շրջանի պաշտոնական կայք (լատիշերեն)
Կորոստովա (գյուղ, Ստարոռուսկի շրջան)

Կորոստովա (ռուս.՝ Коростова), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գաղթական մայրը (հուշարձան)

Գաղթական մայրը (անգլ.՝ Immigrant Mother), բրոնզե հուշարձան՝ տեղադրված ԱՄՆի Վիսկոնսին նահանգի Միլուոքի քաղաքի Մայր տաճարի հրապարակում։ Հուշարձանի պատվանդանը կարմիր գրանիտից է։ «Գաղթական մայրը» հուշարձանը, որի հեղինակն է խորվաթ քանդակագործ Իվան Մեշտրովիչը, ներկայացնում է իր երեխաների հետ կանգնած մորը։


== Նկարագրություն ==
Մեշտրովիչի «Գաղթական մայրը» գտնվում է Միլուուկիի Սբ. Հովհաննես ավետարանչի տաճարի դիմաց։ Հուշարձանն ունի 2 մետր բարձրություն և կանգնած է 1,3 մետր բարձրություն ունեցող պատվանդանի վրա։ Կինն մի երեխային գրկել է, իսկ մյուս երեխան կանգնած է նրա կողքին։ Քանդակի կոշտ մակեսին նկատվում են գործիքի ակնհայտ հետքեր:Պատվանդանի առջև կա արձանագրություն.

ՆՎԻՐՎՈՒՄ Է
ՔԱՋ ԳԱՂԹԱԿԱՆ ՄԱՅՐԵՐԻՆ
ՎԻԼՅԱՄ ՋՈՐՋ ԲՐՅՈՒՍԻ ԿՈՂՄԻՑ
ԻՎԱՆ ՄԵՇՐՈՎԻՉ
ՔԱՆԴԱԿԱԳՈՐԾ։


== Պատմական տեղեկատվություն ==
Վիլյամ Ջորջ Բրյուսը (1856-1949) այն մարդն էր, որի շնորհիվ իրականացավ «Գաղթական մայրը» ստեղծումը։ Գերմանացի ծնողների զավակ Բրյուսը թերթի բիզնեսի ղեկավար էր։ Նա ստեղծեց  «Բրյուս» հրատարակչությունը և հայտնի է «Միլուոքիի լսարան» (այժմ «Miller High Life Theatre») կոչվող թատրոնի զարգացման և տնօրինման իր ջանքերով։ Հարգարժան գործարարը Միլուոքի նահանգի հանձնաժողովի նախագահն էր և ջանում էր Միլուոքին դարձնել համաշխարհային նավահանգիստ, ծովային գոտի։ Նա նույնիսկ հրատարակեց Միլուոքի քաղաքի երեք հատորանոց պատմությունը։

«Ի շնորհիվ իր նվիրյալ հանրային ծառայությանը  Բրյուսը արժանացել է «Պարոն Միլուոքի» պատվավոր կոչմանը։»
Բրյուսը 30,000 դոլար է նվիրաբերել Միլուոքի քաղաքին `քանդակի ստեղծման համար, որը խորհրդանշում էր համընդհանուր մայրությունը։ Այն նվիրված է իր մորը՝  Ապոլոնիա Բեքեր Բրյուսին, ինչպես նաև բոլոր այն գաղթական մայրերին, ովքեր Ամերիկայում աշխարհ էին բերում երեխաներին։ 

 «Բրյուսի ժառանգորդները ընտրեցին Իվան Մեշտրովիչին որպես այս նախագիծը իրագործողի, քանի որ Մեշտրվիիչը անմահացրել էր իր սեփական մոր կերպարը մի շարք կրոնական քանդակներում և Միլուոքիի «Գաղթական մայրը» քանդակը կարող է լինել այս հարգանքի օրինակը»։ 

«Գաղթական մայրը» քանդակը տեղադրվել է Միլուոքիի մայր տաճարի հրապարակում ի ճանաչում Բրյուսի նվիրվածությանը կաթոլիկ եկեղեցուն


== Ծանոթագրություններ ==
Եպիխտ

Եպիխտ, Պեխտ, Բեխտ (հունարեն՝ , ΕλείΧτης ծննդյան թվականներն անհայտ-1076), հայ իշխան, Անտիոքի կառավարիչ (դուքս)։ 1065 թվականին հաղթել է Եդեսիայի Նշենեկ կոչվող բերդի վրա հարձակված սելջուկ-թուրքերի զորքին։ Խեղդամահ է արվել իր հոռոմ խոստովանահոր ձեռքով՝ Անտիոքի Անդրիուն բերդում։ Սխալմամբ նույնացվել է Անտիոքի հայազգի կառավարիչ Խաչատուրի հետ։
Մարիա Ստյուարտ (օպերա)

Մարիա Ստյուարտ (իտալերեն՝ Maria Stuarda), իտալացի երգահան Գաետանո Դոնիցետտիի քնարերգական օպերա երեք գործողությամբ։ Լիբրետտոն (իտալերեն)՝ Ջուզեպպե Բարդարիի՝ գերմանացի գրող Ֆրիդրիխ Շիլլերի «Մարիա Ստյուարտ» (1800) պիեսի հիման վրա։ Սյուժեի հիմքում ընկած է շոտլանդացի թագուհի Մարիա Ստյուարտի մահապատժի դատապարտման և գլխատման պատմությունը։ Առաջնախաղը կայացել է 1835 թ. դեկտեմբերի 30-ին Միլանի «Լա Սկալա» թատրոնում։ Օպերան մոռացվել և գրեթե չի կատարվել մինչև 20-րդ դարի կեսերը, երբ վերականգնվել է բելկանտո օպերաների նկատմամբ հետաքրքրությունը։ Թեև այսօր այն դասվում է իտալացի երգահանի լավագույն ստեղծագործությունների թվին։ Անվանադերերգի հայտնի կատարողներից են մեր ժամանակի հռչակավոր երգչուհիներ՝ Ջոան Սազերլենդը և Մոնտսերատ Կաբալիեն։
Դոնղուզյաթաղ

Դոնղուզյաթաղ, ձմեռանոց Տավուշի մարզում։ 1924 թվականին ուներ 4 բնակիչ։ Հետագայում լքվել է։


== Ծանոթագրություններ ==
Լատիֆա ալ-Զայաթ

Լատիֆա ալ-Զայաթ, (արաբ.لطيفة الزيات, օգոստոսի 8, 1923 թվական Դումյաթի, 1996 թվական, սեպտեմբերի 10, Կահիրե )), եգիպտացի հասարակական գործիչ և գրող։ Նրան քիչ հայտնիություն է բերել «Բաց դուռ» վեպը, որը 1996 թվականին գրականության ոլորտում արժանացել է Նագիբ Մհֆուզի մրցանակի (սա մրցանակաբաշխության պատմության մեջ առաջին շնորհումն է եղել)։


== Կենսագրությունը ==
Լատիֆա ալ-Զայաթը ծնվել է 1923 թվականի օգոստոսի 8-ին միկջերկրածովյան եգիպտական Դումյաթի քաղաքում։ 1946 թվականին Կահիրեի համալսարանում ստացել է անգլերեն լեզվի բակալավրի և 1957 թվականին փիլիսոփայության դոկտորի աստիճան։ 1945 թվականին Ինջի Աֆլաուն նկարչուհու հետ դարձել է Երիտասարդ կանանց համալսարանների ու ինստիտուտների լիգայի  հիմնադիր.:
Այն-Շամս համալսարանին կից կանանց քոլեջում աշխատել է որպես անգլերեն լեզվի պրոֆեսոր և նույն համալսարանում աշխատել է որպես անգլերեն լեզվի ամբիոնի վարիչ։ Լատիֆա ալ-Զայաթը Եգիպտական արվեստի ակադեմիայում զբաղեցրել է տնօրենի պաշտոնը։
Լատիֆա ալ-Զայաթի երկու վեպեր թարգմանվել են անգլերեն լեզվով. «Տանտեր» և «Բաց դուռ»։ Վերջինը հրատարակվել է 1960 թվականին, իր ժամանակի համար գերժամանակակից էր, ինչը վերաբերում էր եգիպտական խոսակցական արաբերեն լեզվի օգտագործմանը։ Վեպի գործողությունը սկսվում է 1946 թվականին և ավարտվում է 1956 թվականին Սուեցկի ճգնաժամի ընթացքում։ Այն նաև էկրանավորվել է 1963 թվականին, ֆիլմի գլխավոր հերոսը եղել է Ֆաթեն Համաման: Ալ-Զայաթը համարվում է նաև կանանց մասին բազմաթիվ էսսեների, քննադատական հոդվածների, գրական ստեղծագործությունների գրախոսականների և քաղաքական թեմաների հեղինակ է։ 2015 թվականի օգոստոսի 8-ին Google-ը գրողին նվիրել է թեմատիկ նկար, որն ուղղված էր նրա ծննդյան 92-ամյակին և պատկերում էր արաբական աշխարհի բոլոր երկրների հետազոտություններին.:


== Ծանոթագրություններ ==
Պֆաֆենոֆեն

Պֆաֆենոֆեն (ֆր.՝ Pfaffenhoffen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 2691 մարդ, բնակչության խտությունը` 760.17 մարդ/կմ²։ Բնակավայրը զբաղեցնում է 3.54 կմ² տարածք։
2013 թվականի հունվարից Լա Վալկ, Յուբերակ համայնքների հետ միասին հանդիսանում է Վալ դը Մոդեր համայնքի մաս։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 31 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1776 աշխատունակ (15-64 տարեկան)  բնակիչ, որոնցից ակտիվ էին 1311-ը, իսկ ոչ ակտիվները` 465։ Ակտիվության ցուցանիշը կազմում է 73,8 %։ 1311 աշխատունակ մարդկանցից աշխատել է 1132 անձ (610 տղամարդ և 522 կին)։ Գործազուրկ են եղել 179 անձ (80 տղամարդ և 99 կին)։ 465 անաշխատունակներից 141-ը եղել են աշակերտներ կամ ուսանողներ, 147-ը` թոշակառուներ, իսկ 177-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սկիավոն

Սկիավոն  (իտալերեն՝  և վեն.՝ Schiavon), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 2327, բնակչության խտությունը՝ 212 մարդ/կմ²։ Զբաղեցնում է 11,96 կմ² մակերես։ Փոստային ինդեքս՝ 36060։ Հեռախոսային կոդ՝ 0444։
Իսիդոր Սևիլյացին համարվում է բնակավայրի հովանավոր սուրբը։ Տոնը նշվում է ամեն տարի մայիսի 15-ին։


== Արտաքին հղումներ ==
Պաշտոնական էջ (իտալ.)


== Ծանոթագրություններ ==
Ժոլտ Շեմյեն

Ժոլտ Շեմյեն (հունգ.՝ Zsolt Semjén, օգոստոսի 8, 1962(1962-08-08), Բուդապեշտ, Հունգարական Ժողովրդական Հանրապետություն), հունգարացի քաղաքական և պետական գործիչ, Հունգարիայի փոխվարչապետ (2010 թվականից), Քրիստոնեա-դեմոկրատական ժողովրդական կուսակցության առաջնորդ (2003 թվականից)։
1980-ականների առաջին կեսին աշխատել է մի շարք արդյունաբերական ընկերություններում։ 1992 թվականին ստացել է սոցիոլոգիայի բակալավրի աստիճան Պետեր Պազմանի կաթոլիկ համալսարանում։ Այնուհետև ուսումը շարունակել է Բուդապեշտի համալսարանում։ 1990-ականների երկրորդ կեսին պաշտպանել է դոկտորական ատենախոսություն աստվածաբանության գծով, աշխատել է որպես պրոֆեսոր համալսարանում։
1989 թվականին հանդես է եկել Քրիստոնեա-դեմոկրատական ժողովրդական կուսակցության հիմնադիրներից մեկը։ Եղել է Հունգարիայի խորհրդարանի գործադիր կոմիտեի անդամ։ 1994 թվականին դարձել է խորհրդարանի պատգամավոր։ 1997 թվականին զբաղեցրել Է Քրիստոնեա-դեմոկրատական ժողովրդական կուսակցության փոխնախագահի պաշտոնը, սակայն շուտով լքել է կուսակցության շարքերը և մտել Հունգարական ժողովրդավարական ֆորում։ 1998 թվականին Վիկտոր Օրբանի կառավարության եկեղեցու հարցերով նախարար Է դարձել։ 2002 թվականին խորհրդարանում վերընտրվել է Ֆիդեսի ցուցակով։ Արդեն հաջորդ տարի վերադարձել է Քրիստոնեա-դեմոկրատական ժողովրդական կուսակցության շարքերը և ընտրվել կուսակցության նախագահ։ 2006 և 2010 թվականներին վերընտրվել է խորհրդարանում։ 2010 թվականին զբաղեցրել Է փոխվարչապետ Վիկտոր Օրբանի կառավարությունում։
2011 թվականին Օտտո ֆոն Հաբսբուրգի հուղարկավորությանը կնոջ հետ ներկայացրել է Հունգարիան։


== Ծանոթագրություններ ==


== Արտաքին հղումներ ==
Datapage
Biography
Semjén: Rendszeresen imádkozom Gyurcsányért (Index interview)
Վերբիլովո (գյուղ, Սմոլենսկի շրջան)

Անվան այլ կիրառումների համար տե՛ս՝ ՎերբիլովոՎերբիլովո (ռուս.՝ Вербилово), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մերձկասպյան ցածրավայր

Մերձկասպյան դաշտավայր, գտնվում է Կասպից ծովի հյուսիսային ափին։ Տարածությունը մոտ 200 հզ․ կմ² է։ Մակերևույթը դեպի ծովը թեքված, առանձին
բարձրություններով (մինչև 149 մ) հարթավայր է։ Հարավային մասը օվկիանոսի մակարդակից ցածր է 28 մ։ Ընդգրկում է Վոլգաի, Թերեքի, Սուլակի դելտաները, Ուրալի և Էմբայի ստորին հոսանքները։ Կան ոչ մեծ բարձրացումներ՝ աղային գմբեթներ։ Ռելիեֆի բնորոշ ձևերից են Բերովյան թմբերը։ Կլիման չոր է, ցամաքային։ Հունվարի միջին ջերմաստիճանը —14 °C-ից՝ հս-ում, մինչև —8°С է Կասպից ծովի ափերին, հուլիսինը՝ 22—24°С, տարեկան տեղումները՝ մինչև 200 մմ։ 
Տիրապետում են անապատային և կիսաանապատային լանդշաֆտները։ Հողահանդակներում գերակշռում են արոտավայրերը։ Վոլգա-Ախտուբայի ողողատում
զարգացած է բանջարաբոստանային կուլտուրաների մշակությունը, այգեգործությունը։ Այստեղ է Ուրալ-էմբայի նավթաբեր շրջանը։ էլտոն և Բասկունչակ լճերում կա աղ։
Աստերոիդների ցանկ (332401-332500)

Աստերոիդների ցանկ (332301-332400)  • Աստերոիդների ցանկ  • Աստերոիդների ցանկ (332501-332600)
 Աստերոիդների ցանկ (332301-332400)  • Աստերոիդների ցանկ  • Աստերոիդների ցանկ (332501-332600)
Ալգոնկինյան լեզուներ

Ալգոնկինյան լեզուներ, հյուսիս-ամերիկյան հնդկացիական ալգոնկինյան ցեղերի լեզուների խումբ, որը մտնում է ալգոնկինյան-վակաշյան լեզվախմբավորման մեջ։ Տարածված են եղել ընդարձակ տարածության վրա, սակայն խոսողները՝ գաղութարարների կողմից բնաջնջման ենթարկվելով մնացել են թվով մոտ 190 հազար՝ ԱՄՆ-ում և Կանադայում։ Երբեմն ալգոնկինյան լեզվաընտանիքը կոչվում է նաև անգոնկինյան լեզու, քանի որ այս լեզվի անվանումից է ծագել ալգոնկինյան լեզուների խմբի անվանումը։ Սրա պատճառով հաճախ առաջանում է տերմինաբանական շփոթություն։ «Ալգոնկին» տերմինը ենթադրաբար ծագել է մալիսեթերեն elakómkwik բառից, որը նշանակում է՝ «նրանք ազգակից/դաշնակից են»։
Ալգոնկինյան լեզուներով խոսողները տարածված են Հյուսիսային Ամերիկայի արևելյան ափից մինչև Ժայռոտ լեռներ։ Այս լեզուները ծագել են նախաալգոնկինյան լեզվից, որով խոսում էին մոտ 2500-3000 տարի առաջ։


== Դասակարգում ==
Լեզուների խումբը բաժանում են հինգ ենթախմբի՝

բլեկֆուտ, բլեքֆութ
շեյենն
արապահո
կենտրոնական և արևելյան խմբի լեզուներ
Կալիֆոռնիայի կամ ռիթվ լեզուներՄեյեն ստորաբաժանում է չորս ենթախումբ՝

արապահո
բլեկֆուտ
շեյենն
կենտրոնական և արևելյան խմբի լեզուներ, ռիթվ, այս խումբը համարում է ալգոնկին-վակաշյան խմբավորման առանձին ընտանիք։


== Գիր ==
Ալգոնկինյան ցեղերն օգտագործել են վիկխեգան պատկերագիրը, որով գրել են կեչու կեղևի վրա։


== Տարածվածություն ==
Ալգոնկինյան լեզուներով խոսողների ընդհանուր թիվը 190 հազարից ավելի է։ ԱՄՆ-ում այս թիվը նվազում է, 1970-ի 18.079-ից 1990 թվականի տվյալներով մնում էին մոտ 13 հազար խոսողներ։ Կանադայում այս թիվն աճում է՝ 1981-ի 99.120 խոսողից 1991 թվականին աճելով մինչև 150 հազար, 2001-ին՝ 171.600, իսկ 2006 թվականի տվյալներով՝ 180.955 մարդ։


== Ծանոթագրություններ ==


== Գրականություն ==
Ջոն Հարվարդ

Ջոն Հարվարդ (անգլ.՝ John Harvard, նոյեմբերի 26, 1607(1607-11-26), Սաութարկ, Սաութուրք - սեպտեմբերի 14, 1638(1638-09-14), Չալզթաուն, Բոստոն, ԱՄՆ), անգլիացի միսիոներ, ում պատվին անվանվել է Հարվարդի համալսարանը։


== Կենսագրություն ==
Ջոն Հարվարդը ծնվել և մեծացել է Լոնդոնում՝ Ռոբերտ Հարվարդի՝ սեփական խանութի տիրոջ և մսագործի և Քաթրին Ռոջերսի (Ստրատֆորդից) 9-ը երեխաներից չորրորդը։ Կրթություն ստացել է այն դպրոցում, որտեղ տնօրենն իր հայրն էր։
1625 թվականին նրա հայրը, քույրը և երկու եղբայրները մահացել են ժանտախտից։ Որոշ ժամանակ անց Ջոնի մայրը ամուսնացել է Ջոն Էլեստոնի հետ, ով մահացել է մի քանի ամիս անց։ 1627 թվականին Քաթրինան նորից նշանվել է Ռիչարդ Յերվուդի հետ։ Այդ նույն ժամանակահատվածում Ջոնը ընդունվում է Էմանուելի քոլեջ՝ Քեմբրիջին կից, և 1632 թվականին ստանում է արվեստների բակալվրի աստիճան։ 1635 թվականին մահանում է Քաթրինան, իսկ 1637 թվականին Ջոն Հարվարդի պապը՝ Թոմասը։ 1636 թվականի ապրիլին Հարվարդն ամուսնանում է Էնն Սեդլերի հետ։
1637 թվականին նրանք արտագաղթում են Նոր Անգլիա և հաստատվում Բոստոնում, որտեղ Ջոն Հարվարդը դառնում է քահանա։ Բայց որոշ ժամանակ անց նա հիվանդանում է տուբերկուլյոզով և մահանում 1638 թվականին։
Երեխաներ չունեցող Հարվարդը 779 ֆունտ՝ իր հարստության կեսը, ինչպես նաև 400 գրքեր իր գրադարանից, ժառանգություն է թողել նոր քոլեջին՝ հիմված 1636 թվականին։ Ի երախտագիտություն բարեգործությանը՝ 1639 թվականին ուսումնական հաստատությունը վերանվանվել է Հարվարդի քոլեջ։


== Երեք ստերի արձան ==
Հարվարդի համալսարանի բակում գտնվող հուշարձանը կոչվում է «Երեք ստերի արձան», ինչի մասին պատմում են էքսկուրսավարները համալսարան այցելողներին։


== Ծանոթագրություններ ==


== Լրացուցիչ գրականություն ==
Shelley Henry C. (1907)։ John Harvard and His Times։ Boston, Mass.: Little, Brown, and Co. 
Rendle William (1885)։ John Harvard, St. Saviour's, Southwark, and Harvard University, U.S.A։ London: J.C. Francis 


== Արտաքին հղումներ ==
Harvard House Սթրասֆորդում գտնվող Քանթիրնա Ռոջերսի տունը
St. Saviour's & St. Olave's School Archived 2008-04-03 at the Wayback Machine. Դպրոցը, որտեղ սովորել է Հարվարդը
Airbag / How Am I Driving?

Airbag / How Am I Driving?, Radiohead ռոք խմբի 6-րդ մինի-ալբոմը։ «Airbag / How Am I Driving?» ալբոմը լույս է տեսել 1998 թվականին։ Այս ալբոմում կա ընդամենը 7 երգ։ Այս ալբոմի երգերը հետագայում միանալով ստեղծվում է իրենց 3-րդ՝ «OK Computer» ալբոմը։ Այս մինի-ալբոմի ամենահայտնի երգերը՝ «Airbag», «Palo Alto») և «Melatonin» երգերն են։


== Կոմպոզիցիաների ցանկ ==


== Արտաքին հղումներ ==
THE US GONG SHOW
Վո ան Վերմանդուա

Վո ան Վերմանդուա (ֆր.՝ Vaux-en-Vermandois), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքը մտնում է նաև Սեն Կանտեն 1 կանտոնի կազմի մեջ։ Համայնքի շրջանն է հանդիսանում Սեն Կանտենը։
Համայնքի INSEE ծածկագիրն է 02772։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 137 մարդ։ 


== Տնտեսություն ==
2010 թվականին 91 մարդկանցից (15—64 տարեկան) 65-ը եղել են առավել ակտիվ տնտեսվարողներ, 26-ը եղել են համեմատաբար ոչ ակտիվ (ակտիվության ցուցանիշը կազմել է 71,4 %, 1999 թվականին եղել է 73,5 %)։ 65 ակտիվ քաղաքացիներից 58-ը աշխատել են տարբեր ձեռնարկություններում (30 տղամարդ և 28 կին), անաշխատունակների թիվը կազմել է 7 մարդ (2 տղամարդ և 5 կին)։ 26 ոչ ակտիվ մարդկանցից 5-ը եղել են կամ աշակերտ կամ էլ ուսանող, 14-ը եղել է թոշակառու, 7-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիճակագրության ազգային ինստիտուտ. Վո ան Վերմանդուա (ֆր.)


== Ծանոթագրություններ ==
Վեռիոռա (այլ կիրառումներ)

Վեռիոռա, կարող է վերաբերել՝

Վեռիոռա - գյուղական ավան Էստոնիայի Պիլվամաա նահանգի Վեռիոռա շրջանում
Վեռիոռա - շրջան Էստոնիայի Պիլվամաա նահանգում
Թելլա

Թելլա , Կղզյակ Ուրմիա լճում։ Հիշատակում է Շոպենը։


== Ծանոթագրություններ ==
(3002) Դելասալ

(3002) Դելասալ (անգլ.՝ Delasalle), աստերոիդ աստերոիդների հիմնական գոտում։ Հայտնաբերվել է 1982 թվականի մարտի 20-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,239439 ա. մ., առավելագույնը մոտենում է 1,9446 ա. մ. հեռավորության վրա և հեռանում 2,5343 ա. մ.։ Արեգակի շուրջ մեկ ամբողջական պտույտ է կատարում 1224,07 երկրային օրվա ընթացքում, իր ուղեծրով շարժվելով միջինում 0,2941 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3002) Դելասալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)